Oorspronklik gepos deur: @home.com poppie wrote: > b) die Kanadese en Amerikaanse universiteite is die Suid-Afrikaanse > universiteite vêr vooruit. > Om verskeie redes, wat ek nie nou tyd het om te noem nie. Ek is nou > betrokke met n hele > paar universiteite in Kanada omrede my werk, en ek ken die > universiteitssisteem hier in die > V.S.A. Hulle word gereeld gegradeer, en almal weet watter die goeies en > slegtes is. > Ek weer het geleer om bietjie versigtig te wees oor die kwaliteit van grade wat mens hier in Noord- Amerika teenkom. Omdat daar so 'n diverse keuse van vakke is waartussen jy kan kies en keur, kry jy byvoorbeeld mense met grade wat hulle vir baie min in die real world voorberei. Hulle word "bird courses" hier in Kanada genoem. Ek is veral suspisieus as iemand vir my vertel dat hy 'n graad in Sielkunde het. Want jy kan 'n klomp sielkunde kursusse aanmekaar flans, en dit laat jou nie toe om enigiets prakties daarmee te doen nie. Om 'n graad in SA in die ou dae te gekry het, moes jy twee hoofvakke neem. Dit het gemaak vir 'n baie breë agtergrond. In my eerste skool in SA (Anglikaanse privaatskool) waar ek skoolgehou het, het ek 'n vriendin uit Engeland wat 'n BA Honours in Geskiedenis gehad het, absoluut verbaas met my kennis van haar vak (Geskiedenis), terwyl ek eintlik die Afrikaanse onderwyseres was en besig was met nagraadse studie in Afrikaans. Haar universiteits- agtergrond was baie nouer gemik op haar honneurs- studies in die Geskiedenis. Ek weet ook nie of dit nou nog die geval is nie, maar SA universiteits-studente was bekend in die buiteland vir hulle deeglike kennis van vakke. 'n Ou wat in my dorpie in die Noordkaap gebly het, wou predikant word maar was so goed in Grieks dat hy toe maar daarmee aangegaan het. Na hy sy MA in Grieks aan Stellenbosch gedoen het, kry hy 'n beurs na Cambridge in Engeland, en mik om die Tripos in Grieks daar te doen. Na 'n uur met sy professor daar, vertel die Cambridge professor vir hom: jy ken al klaar alles in die Tripos. Begin onmiddellik met jou Ph.D. Gloudina
Hier ook is dan my twee sente se opinie. My waarnemings is dat a) Kanadese en Amerikaanse skole (en Gloudina, ek skaar hulle so bietjie saam, maar besef hulle is anders) is nie so goed soos Suid-Afrikaanse hoërskole is op suiwer akademiese vlak nie, maar dat die kinders baie meer gerond is en vol selfvertroue klaar maak met skool. My kinders was nog altyd (behalwe vir twee jaar in n private Katolieke skool, m .i. die beste) in gewone staatskole, en doen goed. My dogter (nou in matriek) neem al haar vakke "advanced" vlakke, en sy skryf gereeld ACT en SAT toetse om haar te vergelyk met die res van die studente in die land. Sy doen uitstekend. b) die Kanadese en Amerikaanse universiteite is die Suid-Afrikaanse universiteite vér vooruit. Om verskeie redes, wat ek nie nou tyd het om te noem nie. Ek is nou betrokke met n hele paar universiteite in Kanada omrede my werk, en ek ken die universiteitssisteem hier in die V.S.A. Hulle word gereeld gegradeer, en almal weet watter die goeies en slegtes is. Dus om n opsomming te maak, oor die algemeen is (of was, ek praat darem nou van so 'n goeie tien/twintig jaar gelede) die S.A. skole beter op suiwer akademiese vlak, maar die Amerikaanse universiteite is beter. Dit klink nou vir my asof ek skuldig is aan sweeping statements, maar julle kan my anders oortuig. pop skryf in boodskap news:39F1B1DD.8ACCD5E3@home.com... Hilda en Gervaas wrote: > Ons het daaruit geleer 1. dat die Kanadese sisteem ongeveer dieselfde is as > die Amerikaanse, wat ons reeds geken het, want daar was 'n Amerikaanse skool > in Kinshasa en 2. dat die Suidafrikaanse skoolprogramme naby aan die > Belgiese lê. > Hierdie sal nogal 'n interessante bespreking wees, Hilda. Maar kom ons begin by die begin. Daar is nie so 'n ding soos 'n "Kanadese sisteem" nie. Elke provinsie het sy eie kontrole oor skole. ( En in Ontario en Quebec het hul dertien jaar skool in plaas van twaalf, soos in die ander provinsies. Ontario is nou egter besig om oor te slaan na 'n twaalf jaar program.) Buitendien is daar nie so 'n ding soos eksterne eksamens nie. Elke skool skryf sy eie eksamens. Buitendien is daar in die skole ook nog verskillende strome. Die skool waarin my kinders skoolgegaan het, het drie vlakke gehad. Die wiskunde wat vereis is in die C stroom was dus aansienlik makliker as wat in die B vlak (wat meeste kinders geneem het) vereis was. En die A vlak was baie moeilik, alleen aan te durf deur kinders wat baie goed in Wiskunde was. As jy wou weet hoe jy in Wiskunde vaar teen die res van Kanada in Wiskunde en Fisika en Chemie het jy gewoonlik die Universiteit van Waterloo se spesiale eksamens geneem. In die VSA word dieselfde sisteem rofweg gevolg. Om in universiteite daar in te kom, neem jy diagnoserende eksamens van Princeton. Die ander element in die diskussie: Ek weet nie of hulle nou verander het nie, maar in die ou dae was Wiskunde in die hoërskool nie verpligtend nie. Ek, byvoorbeeld, was in 'n skool waar ek in Standerd Nege en Tien moes kies tussen Wiskunde loop en Geskiedenis loop. En omdat ek geweet het dat ek aan Universiteit die twee skoolvakke Afrikaans en Geskiedenis wou gee, het ek dus geen Wiskunde geloop nie. Dis ook nie van my vereis in my Senior Onderwys Diploma wat ek aan die Universiteit van Stellenbosch geloop het nie. Met ander woorde, daar is 'n klomp mense met grade in die Onderwys in SA wat absoluut geen wiskunde in hulle sisteme het nie. (As dit nou verander het, sal ek geinteresseerd wees om daarvan te hoor.) Maar, in die Noord-Amerikaanse opset sal van so 'n onderwys-student wat byvoorbeeld tale gaan gee, tog vereis word dat hy 'n eenvoudige wiskunde kursus deurkom. Die vraag is dus: in SA vandag, is wiskunde verplig vir alle studente en moet hulle dus almal dieselfde vlak van wiskunde deurkom om Matriek te skryf? Ek het die saak aan my man gestel. Hy het kennis van die ou Kaapprovinsie-matriek (het daarin skoolgegaan en ook vir 'n rukkie daarin klasgegee.) Hy het as professor van Wiskunde hier in Kanada dan ook wiskunde aan studente gegee. Hy sê jy kan nie die saak vergelyk nie. Hy sê die ou SA sisteem (en ook die Europese neiging) is baie meer monolities en dogmaties, en die inhoud van die Wiskunde sillabes is baie meer daarop gemik om 'n baie spesifieke hoeveelheid sillabus by die kinders in te dril. Hy dink dat die Kanadese studente meer getrein word in wiskundige denke, en nie net om 'n spesifieke hoeveelheid sillabus deur te kom nie. Aan die universiteite verskil die wiskunde-klasse ook volgens watter doel jy met jou wiskunde beoog. 'n Engineer sal ander soort wiskunde (makliker en meer toegepas) neem as die ou wat suiwer wiskunde op nagraadse vlak wil gaan loop. Die ou wat onderwys studeer, se wiskunde klasse aan universiteit sal baie simpel wees (tensy hy 'n wiskunde-onderwyser wil word, in which case hy eerste 'n graad in die wiskunde sal moet kry, en dan 'n eenjaar onderwys-kursus loop. Elaine, ek sou dus graag wil weet: (1) of Wiskunde verpligtend is in SA nou- dit was nie in my dae nie. (2) Watter kursus het jou exchange student uit die VSA aan die kollege geloop? As daardie student 'n primere onderwys-kursus loop, dan kan ek verstaan hoekom daardie student se wiskunde-kennis nie uit die hoogste rakke is nie. En Hilda, ek sou graag wou weet of Wiskunde (dieselfde vlak) in al julle skole in die Kongo verpligtend was. En of julle nie ook verskillende hoeveelhede wiskunde aan verskillende groepe studente wat verskillende loopbane sou volg, aangebied het nie. Gloudina
@home.com wrote: > Om 'n graad in SA in die ou dae te gekry > het, moes jy twee hoofvakke neem. Dit het gemaak > vir 'n baie breë agtergrond. DIt hang af van wat se graad jy geswot het - B.Sc. - Twee hoofvakke, B.Com - drie of vier. B.A.Manvang ok drie.
Oorspronklik gepos deur: @home.com lous wrote: > @home.com wrote: > >> Om 'n graad in SA in die ou dae te gekry >> het, moes jy twee hoofvakke neem. Dit het gemaak >> vir 'n baie breë agtergrond. > > DIt hang af van wat se graad jy geswot het - B.Sc. - Twee hoofvakke, > B.Com - drie of vier. B.A.Manvang ok drie. Ek kan natuurlik net praat van wat ek op Stellenboschondervind het. Maar daar het almal net twee hoofvakke geloop. 'n Hoofvak het beteken een wat jy vir drie jaar agtermekaar geneem het. Op Stellenbosch het jy nooit offisieel finale eksamens geskryf in die vakke waarmee jy sou aangaan nie. Dit het dus beteken dat jy in jou hoofvakke getoets is op al die werk wat jy in drie jaar gedoen het. Dit het in Geskiedenis beteken dat jy alles wat jy oor drie jaar geneem het moes ken. Dit het hare op jou tande vereis. Die studente hier in Noord- Amerika skryf mos finale eksamens elke semester in die klein kursus wat hulle neem as deel van die groter opset. Dit beteken dat hulle maar net 'n baie beperkte hoeveelheid kennis in hulle kop hoef te hou. Ek wonder of dieselfde stelsel nog in Stellenbosch gevolg word. In my dae het die predikate-sisteem dit baie moeilik gemaak vir enigiemand om droog te maak aan universiteit. Die predikate-sisteem het alle punte gedurende die jaar in ag geneem, en jy is aan die einde 'n "predikaat" toegeken. Die mense wie se predikate te laag was, het dan geweet dat hulle nie toegelaat sou word om eksamen te skryf nie. Die Spoorweë het 'n spesiale "predikate-trein" vir Stellenbosch gehad, wat vertrek het die aand nadat die predikate bekend gemaak is. Ek wonder of hierdie stelsel nog bestaan. Gloudina